Espen Olsen

Espen Olsen (født 13. mars 1979 i Lørenskog) er sportssjef i Lillestrøm Sportsklubb. Han er tidligere fotballtrener og fotballspiller.Olsen takker av 

Han spilte for Strømmen før han ble trener. Han kom til Strømmen fra Sogndal Fotball. Han kom til Sogndal fra Stabæk, som han signerte en 3½ års kontrakt med 20. august 2007,Stabæk Fotball.no – Espen Olsen til Stabæk Fotball (Publisert 20. august 2007) men han tilbragte deler av denne tiden på utleie hos Start.

Olsen kom til Stabæk fra Hamarkameratene, hvor han spilte 171 kamper og skåret 46 mål, for om lag én million kroner.Hamar Arbeiderblad.no – Nå kan Espen bli cupmester  (Publisert 20. august 2007)HamKam.no – Espen til Stabæk  (Publisert 19. august 2007) Olsen har tidligere spilt for både Strømmen Idrettsforening samt Lørenskog Idrettsforening og på to sesonger scoret han 50 mål for sistnevnte i 2. divisjon. I 2022 ble han ansatt i en 50% stilling som speider i Lillestrøm Sportsklubb. I tillegg var han ansatt i en fulltidsjobb ved Wang.

 Bakgrunn 
Olsen kom til Ham-Kam foran 2002-sesongen, og ble året etter toppskårer i klubben, da laget rykket opp til Eliteserien i fotball. Han hadde ikke like stor suksess etter opprykket, og slet med å skåre mål, selv om han spilte de fleste kampene på topp sammen med Geir Frigård. Vårsesongen 2005 gikk heller ikke bra, med bare ett mål. Men da Ham-Kam kjøpte Markus Ringberg utviklet de to spissene et godt samarbeid, som for Olsens del resulterte i syv mål i løpet av høstsesongen. Med åtte mål ble han igjen lagets toppskårer, og han ble også kåret til årets spiller av lagets supportere.

Etter den positive høstsesongen i 2005 hvor han ble klubbens toppscorer med åtte mål ble Espen Olsen den største overraskelsen da Åge Hareide tok ut troppen til landslagets årlige januar-tur. Olsen hadde aldri tidligere spilt landslagsfotball, heller ikke på aldersbestemt nivå. Laget dro til California i USA for å møte Mexico og USA i to treningskamper. Han fikk spille i begge kampene, men klarte ikke å utmerke seg nevneverdig. Etter sesongen ble han også kåret til Ham-Kams beste spiller på klubbens hjemmeside.

 Referanser 

 Eksterne lenker 


  Spillerbiografien til Espen Olsen på hamkam.no

Kategori:Norske fotballspillere
Kategori:Norske landslagsspillere i fotball for herrer
Kategori:Norske fotballtrenere
Kategori:Fotballspillere for Strømmen IF
Kategori:Fotballspillere for Lørenskog IF
Kategori:Fotballspillere for HamKam
Kategori:Fotballspillere for Stabæk Fotball
Kategori:Fotballspillere for Idrettsklubben Start
Kategori:Fotballspillere for Sogndal Fotball
Kategori:Fotballtrenere for Hamarkameratene
Kategori:Personer fra Lørenskog kommune